گوگل کرنا

انٹرنیٹ پر گوگل تلاش کی غیر معمولی شہرت کی وجہ سے گوگل کرنا  عام زبانوں بہ طور ایک فعل اور ایک عام معلومات کی تلاش کے طور پر استعمال کیا جا رہا ہے۔ یہ ایک جدید طور پر وضع کردہ اصطلاح ہے۔ کچھ لوگ تو اس اصطلاح کا استعمال ہر انٹرنیٹ پر کی جانے والی تلاش کے لیے کرتے ہیں، قطع نظر اس کے کہ کون سا تلاش انجن بہ روئے کار لایا گیا ہو۔ امیریکن ڈائیلیکٹ سوسائٹی نے اسے 2002ء کا "سب سے مفید لفظ" قرار دیا۔ اس لفظ کو اوکسفرڈ انگریزی لغت میں 15 جون، 2006ء کو شامل کیا گیاBylund, Anders. "To Google or Not to Google." The Motley Fool. جولائی 5, 2006. Retrieved on March 28, 2007.۔ ایضًا اسے میریام ویبسٹر کولیجئیٹ لغت میں جولائی 2006ء کو شامل کیا گیا۔

 فائدے 
جدید دور میں گوگل کرنے سے کئی فائدے حاصل ہوتے ہیں۔ اول تو موضوعاتی معلومات حاصل ہوتی ہیں۔ اس کے علاوہ گوگل کرنے سے کئی بار کمپنیوں، اداروں اور یہاں تک کہ کچھ شخصیات کے پتے اور ان کے رابطے کے نمبر ملتے ہیں۔ اس سے لوگوں کی عمومی معلومات، مطلوبہ معلومات اور رابطے کے لیے در کار معلومات ملتے ہیں، جس کی مدد سے تعلیم، تجارت، تحقیق اور عمومی معلومات میں اضافہ ہوتا ہے اور یہ سب لوگ محض ایک فون، لیب ٹاپ یا کمپیوٹر کی مدد سے کر سکتے ہیں، انھیں بے شمار کتابوں یا ڈائریکٹریوں کا سہارا نہیں لینا پڑتا۔

 نقصانات 
چوں کہ گوگل کرنے سے ہر قسم کی معلومات کا افشا ہوتا ہے، وہ جہاں عام لوگوں کے لیے فائدے کا باعث ہے، وہی وہ بعض لوگوں کے لیے پریشانی کا بھی سبب ہوتا ہے۔ یہ معاملہ بالخصوص مشاہیر کے ساتھ وابستہ ہے جن کی ہر قسم کی معلومات عام ہوتی ہیں۔ اس کی مثال بالی وڈ ادا کارہ ادیتی راؤ حیدری ہے جو یہ کہتی ہیں یہ وہ دور تھا جب ان کی فلم ‘یہ سالی’ جاری ہوئی تھی۔ گوگل پر ان کی اپنی کھلی کمر والی تصویریں دیکھ کرانہیں خوشی نہیں ہوئی جس کے بعد انھوں نے خود کو گوگل کرنا بند کر دیا۔

 مزید دیکھیے 
 گوگل

 حوالہ جات 

زمرہ:انٹرنیٹ اصطلاحات
زمرہ:انٹرنیٹ تلاش
زمرہ:گوگل
زمرہ:ویکی ڈیٹا سے مطابقت رکھنے والی مختصر تفصیل